Ericu950/Stoicheia-meter-silver huggingface dataset:
δύο μὲν κατὰ πρύμναν , οἱ δ ἴσοι κατὰ πρῷραν , οἱ λοιποὶ δὲ κατὰ μέσην ναῦν .
τούτων δὲ ἑκάστῳ παρεδέδεντο κεραῖαι βʹ , ἐφ ὧν κατεσκεύαστο φατνώματα , δι ὧν ἠφίεντο λίθοι πρὸς τοὺς ὑποπλέοντας τῶν πολεμίων .
ἐπὶ δὲ τῶν πύργων ἕκαστον ἀνέβαινον τέτταρες μὲν καθωπλισμένοι νεανίσκοι , δύο δὲ τοξόται .
πᾶν δὲ τὸ ἐντὸς τῶν πύργων λίθων καὶ βελῶν πλῆρες ἦν .
τεῖχος δὲ ἐπάλξεις ἔχον καὶ καταστρώματα διὰ νεὼς ἐπὶ κιλλιβάντων κατεσκεύαστο ·
ἐφ οὗ λιθοβόλος ἐφειστήκει , τριτάλαντον λίθον ἀφ αὑτοῦ ἀφιεὶς καὶ δωδεκάπηχυ βέλος .
τοῦτο δὲ τὸ μηχάνημα κατεσκεύασεν Ἀρχιμήδης .
ἑκάτερον δὲ τῶν βελῶν ἔβαλλεν ἐπὶ στάδιον .
μετὰ δὲ ταῦτα παραρτήματα ἐκ τροπῶν παχέων συγκείμενα διὰ ἁλύσεων χαλκῶν κρεμάμενα .
τριῶν δὲ ἱστῶν ὑπαρχόντων ἐξ ἑκάστου κεραῖαι λιθοφόροι ἐξήρτηντο βʹ , ἐξ ὧν ἅρπαγές τε καὶ πλίνθοι μολίβου πρὸς τοὺς ἐπιτιθεμένους ἠφίεντο .
ἦν δὲ καὶ χάραξ κύκλῳ τῆς νεὼς σιδηροῦς πρὸς τοὺς ἐπιχειροῦντας ἀναβαίνειν κόρακές τε σιδηροῖ , οἳ δι ὀργάνων ἀφιέμενοι τὰ τῶν ἐναντίων ἐκράτουν σκάφη καὶ παρέβαλλον εἰς πληγήν .
ἑκατέρῳ δὲ τῶν τοίχων ἑξήκοντα νεανίσκοι πανοπλίας ἔχοντες ἐφειστήκεσαν καὶ τούτοις ἴσοι περί τε τοὺς ἱστοὺς καὶ τὰς λιθοφόρους κεραίας .
ἦσαν δὲ καὶ κατὰ τοὺς ἱστοὺς ἐν τοῖς καρχησίοις οὖσι χαλκοῖς ἐπὶ μὲν τοῦ πρώτου τρεῖς ἄνδρες , εἶθ ἑξῆς καθ ἕνα λειπόμενοι ·
τούτοις δ ἐν πλεκτοῖς γυργάθοις διὰ τροχιλίων εἰς τὰ θωράκια λίθοι παρεβάλλοντο καὶ βέλη διὰ τῶν παίδων .
ἄγκυραι δὲ ἦσαν ξύλιναι μὲν τέτταρες , σιδηραῖ δ ὀκτώ .
τῶν δὲ ἱστῶν ὁ μὲν δεύτερος καὶ τρίτος εὑρέθησαν , δυσχερῶς δὲ ὁ πρῶτος εὑρέθη ἐν τοῖς ὄρεσι τῆς Βρεττίας ὑπὸ συβώτου ἀνδρός ·
κατήγαγε δ αὐτὸν ἐπὶ θάλατταν Φιλέας ὁ Ταυρομενίτης μηχανικός .
ἡ δὲ ἀντλία καίπερ βάθος ὑπερβάλλον ἔχουσα δι ἑνὸς ἀνδρὸς ἐξηντλεῖτο διὰ κοχλίου , Ἀρχιμήδους ἐξευρόντος .
ὄνομα δ ἦν τῇ νηὶ Συρακοσία ·
ὅτε δ αὐτὴν ἐξέπεμπεν Ἱέρων , Ἀλεξανδρίδα αὐτὴν μετωνόμασεν .
ἐφόλκια δ ἦσαν αὐτῇ τὸ μὲν πρῶτον κέρκουρος τρισχίλια τάλαντα δέχεσθαι δυνάμενος ·
πᾶς δ ἦν οὗτος ἐπίκωπος .
μεθ ὃν χίλια πεντακόσια βαστάζουσαι ἁλιάδες τε καὶ σκάφαι πλείους .
ὄχλος δ ἦν οὐκ ἐλάττων .
μετὰ τοὺς προειρημένους ἄλλοι τε ἑξακόσιοι παρὰ τὴν πρῷραν ἐπιτηροῦντες τὰ παραγγελλόμενα .
τῶν δὲ κατὰ ναῦν ἀδικημάτων δικαστήριον καθειστήκει ναύκληρος , κυβερνήτης καὶ πρῳρεύς , οἵπερ ἐδίκαζον κατὰ τοὺς Συρακοσίων νόμους .
σίτου δὲ ἐνεβάλλοντο εἰς τὴν ναῦν μυριάδας ἕξ , ταρίχων δὲ Σικελικῶν κεράμια μύρια , ἐρίων τάλαντα δισμύρια , καὶ ἕτερα δὲ φορτία δισμύρια .
χωρὶς δὲ τούτων ὁ ἐπισιτισμὸς ἦν τῶν ἐμπλεόντων .
ὁ δ Ἱέρων ἐπεὶ πάντας τοὺς λιμένας ἤκουεν τοὺς μὲν ὡς οὐ δύνατοί εἰσι τὴν ναῦν δέχεσθαι , τοὺς δὲ καὶ ἐπικινδύνους ὑπάρχειν , διέγνω δῶρον αὐτὴν ἀποστεῖλαι Πτολεμαίῳ τῷ βασιλεῖ εἰς Ἀλεξάνδρειαν ·
καὶ γὰρ ἦν σπάνις σίτου κατὰ τὴν Αἴγυπτον .
καὶ οὕτως ἐποίησε , καὶ ἡ ναῦς κατήχθη εἰς τὴν Ἀλεξάνδρειαν , ἔνθα καὶ ἐνεωλκήθη .
ὁ δ Ἱέρων καὶ Ἀρχίμηλον τὸν τῶν ἐπιγραμμάτων ποιητὴν γράψαντα εἰς τὴν ναῦν ἐπίγραμμα χιλίοις πυρῶν μεδίμνοις , οὓς καὶ παρέπεμψεν ἰδίοις δαπανήμασιν εἰς τὸν Πειραιᾶ , ἐτίμησεν .
ἔχει δ οὕτως τὸ ἐπίγραμμα ·
τίς τόδε σέλμα πέλωρον ἐπὶ χθονὸς εἵσατο ;
ποῖος κοίρανος ἀκαμάτοις πείσμασιν ἠγάγετο ;
πῶς δὲ κατὰ δρυόχων ἐπάγη σανίς , ἢ τίνι γόμφοι τμηθέντες πελέκει τοῦτ ἔκαμον τὸ κύτος , ἢ κορυφαῖς Αἴτνας παρισούμενον ἤ τινι νάσων ἃς Αἰγαῖον ὕδωρ Κυκλάδας ἐνδέδεται , τοίχοις ἀμφοτέρωθεν ἰσοπλατές .
ἦ ῥα Γίγαντες τοῦτο πρὸς οὐρανίας ἔξεσαν ἀτραπιτούς .
ἄστρων γὰρ ψαύει καρχήσια καὶ τριελίκτους θώρακας μεγάλων ἐντὸς ἔχει νεφέων .
πείσμασι δ ἀγκύρας ἀπερείδεται οἷσιν Ἀβύδου Ξέρξης καὶ Σηστοῦ δισσὸν ἔδησε πόρον .
μανύει στιβαρᾶς κατ ἐπωμίδος ἀρτιχάρακτον γράμμα , τίς ἐκ χέρσου τάνδ ἐκύλισε τρόπιν ·
φατὶ γὰρ ὡς Ἱέρων Ἱεροκλέος Ἑλλάδι πάσᾳ καὶ νάσοις καρπὸν πίονα δωροφορῶν , Σικελίας σκαπτοῦχος ὁ Δωρικός .
ἀλλά , Πόσειδον , σῷζε διὰ γλαυκῶν σέλμα τόδε ῥοθίων .
παρέλιπον δ ἑκὼν ἐγὼ τὴν Ἀντιγόνου ἱερὰν τριήρη , ᾗ ἐνίκησε τοὺς Πτολεμαίου στρατηγοὺς περὶ Λεύκολλαν τῆς Κῴας , ὅπου δὴ καὶ τῷ Ἀπόλλωνι αὐτὴν ἀνέθηκεν ·
ἥτις οὐ δὲ τὸ τρίτον , τάχα δὲ οὐ δὲ τὸ τέταρτον εἶχε τῆς Συρακοσίας ἢ Ἀλεξανδρίδος ταύτης νεώς .
τοσαῦτ  οὖν καὶ περὶ τοῦ τῶν νεῶν καταλόγου οὐκ ἀπὸ Βοιωτῶν ἀρξάμενοι κατελέξαμεν , ἀλλ ἀπὸ πανηγυρικῶν πομπῶν .
καὶ ἐπεὶ τὸν καλὸν Οὐλπιανὸν οἶδα πάλιν προβαλοῦντα ἡμῖν τίς αὕτη ἡ παρὰ τῷ Καλλιξείνῳ ἐγγυθήκη , φαμὲν αὐτῷ ὅτι καὶ λόγος τις εἰς Λυσίαν ἀναφέρεται τὸν ῥήτορα περὶ ἐγγυθήκης ἐπιγραφόμενος , οὗ ἡ ἀρχή   ·
εἰ μὲν δίκαιον ἔλεγεν ἢ μέτριον , ἄνδρες δικασταί , Λυσιμένης .
ἐν ᾧ προελθών φησιν ·
οὐκ ἂν ἐσπούδαζον περὶ αὐτῆς τῆς ἐγγυθήκης δικαιολογεῖσθαι , ἣ οὔκ ἐστιν ἀξία τριάκοντα δραχμῶν .
ὅτι δὲ χαλκῆ ἦν ἡ ἐγγυθήκη ἑξῆς φησι ·
πέρυσιν δὲ ἐπισκευάσαι αὐτὴν βουλόμενος ἐξέδωκα εἰς τὸ χαλκεῖον ·
ἐστὶ γὰρ συνθετὴ καὶ Σατύρων ἔχει πρόσωπα καὶ βουκεφάλια . . . . .
ἄλλο ἔτι μέγεθος τὸ αὐτό .
ὁ γὰρ αὐτὸς τεχνίτης πολλὰ σκεύη τ αὐτὰ καὶ ὅμοια ἐργάζεται .
ἐν τούτοις ὁ Λυσίας εἰπὼν ὅτι καὶ χαλκῆ ἦν ἡ ἐγγυθήκη , σαφῶς παρίστησιν , ὡς καὶ ὁ Καλλίξεινος εἴρηκε   , λεβήτων αὐτὰς ὑποθήματα εἶναι .
οὕτως γὰρ καὶ Πολέμων ὁ περιηγητὴς εἶπεν ἐν γʹ τῶν πρὸς Ἀδαῖον καὶ Ἀντίγονον   ἐξηγούμενος διάθεσιν ἐν Φλιοῦντι κατὰ τὴν πολεμάρχειον στοὰν γεγραμμένην ὑπὸ Σίλλακος τοῦ Ῥηγίνου , οὗ μνημονεύουσιν Ἐπίχαρμος   καὶ Σιμωνίδης   , λέγων οὕτως   ·
ἐγγυθήκη καὶ ἐπ αὐτῆς κύπελλον .
ἡγήσανδρος δὲ ὁ Δελφὸς ἐν τῷ ἐπιγραφομένῳ ὑπομνήματι ἀνδριάντων καὶ ἀγαλμάτων   Γλαύκου φησὶ τοῦ Χίου τὸ ἐν Δελφοῖς ὑπόστημα οἷον ἐγγυθήκην τινὰ σιδηρᾶν , ἀνάθημα Ἀλυάττου ·
οὗ ὁ Ἡρόδοτος μνημονεύει   ὑποκρητηρίδιον αὐτὸ καλῶν .
καὶ ὁ μὲν Ἡγήσανδρος ταῦτα λέγει .
εἴδομεν δ αὐτὸ καὶ ἡμεῖς ἀνακείμενον ἐν Δελφοῖς ὡς ἀληθῶς θέας ἄξιον διὰ τὰ ἐν αὐτῷ ἐντετορευμένα ζῳδάρια καὶ ἄλλα τινὰ ζῳύφια καὶ φυτάρια , ἐπιτίθεσθαι ἐπ αὐτῷ δυνάμενα καὶ κρατῆρας καὶ ἄλλα σκεύη .
ἡ δ ὑπ  Ἀλεξανδρέων καλουμένη ἀγγοθήκη τρίγωνός ἐστι , κατὰ μέσον κοίλη , δέχεσθαι δυναμένη ἐντιθέμενον κεράμιον .
ἔχουσι δὲ ταύτην οἱ μὲν πένητες ξυλίνην , οἱ δὲ πλούσιοι χαλκῆν ἢ ἀργυρᾶν .
εἰπόντες οὖν περὶ ἐγγυθήκης ἑξῆς πάλιν μνησθησόμεθα φιλοδείπνων βασιλέων .
ὁ γὰρ τῷ προειρημένῳ Ἀντιόχῳ ὁμώνυμος βασιλεύς , Δημητρίου δ υἱός , ὡς ἱστορεῖ Ποσειδώνιος   , ὑποδοχὰς ποιούμενος καθ ἡμέραν ὀχλικὰς χωρὶς τῶν ἀναλισκομένων σωρευμάτων ἑκάστῳ ἀποφέρειν ἐδίδου τῶν ἑστιατόρων ὁλομελῆ κρέα χερσαίων τε καὶ πτηνῶν καὶ θαλαττίων ζῴων ἀδιαίρετα ἐσκευασμένα , ἅμαξαν πληρῶσαι δυνάμενα ·
καὶ μετὰ ταῦτα μελιπήκτων καὶ στεφάνων ἐκ σμύρνης καὶ λιβανωτοῦ σὺν ἀνδρομήκεσι λημνίσκων χρυσῶν πιλήμασι πλήθη .
καὶ ἄλλος δ Ἀντίοχος βασιλεὺς ἐπιτελῶν τοὺς ἐν Δάφνῃ ἀγῶνας ἐποιήσατο καὶ αὐτὸς ὑποδοχὰς λαμπράς , ὡς ὁαὐτός φησι Ποσειδώνιος   ·
τὸ μὲν γὰρ πρῶτον ἀναδόσεις ἐποιήσατο κατ ἄνδρα ὁλομελῶν βρωμάτων , μετὰ δὲ καὶ ζώντων χηνῶν καὶ λαγωῶν καὶ δορκάδων .
ἀνεδίδοντο δὲ καὶ χρυσοῖ στέφανοι τοῖς δειπνοῦσι καὶ ἀργυρωμάτων πλῆθος καὶ θεραπόντων καὶ ἵππων καὶ καμήλων .
καὶ ἔδει ἀναβάντα ἐπὶ τὴν κάμηλον πιεῖν ἕκαστον καὶ λαβεῖν τὴν κάμηλον καὶ τὰ ἐπὶ τὴν κάμηλον καὶ τὸν παρεστῶτα παῖδα .
καὶ   οἱ κατὰ τὴν Συρίαν δὲ πάντες , φησί , διὰ τὴν τῆς χώρας εὐβοσίαν ἀπὸ τῆς περὶ τ ἀναγκαῖα κακοπαθείας συνόδους ἔνεμον πλείους , ἵνα εὐωχοῖντο συνεχῶς , τοῖς μὲν γυμνασίοις ὡς βαλανείοις χρώμενοι , ἀλειφόμενοι ἐλαίῳ πολυτελεῖ καὶ μύροις , τοῖς δὲ γραμματείοισ  οὕτως γὰρ ἐκάλουν τὰ κοινὰ τῶν συνδείπνων  ὡς οἰκητηρίοις ἐνδιαιτώμενοι , τὸ πλεῖον μέρος τῆς ἡμέρας γαστριζόμενοι ἐν αὐτοῖς οἴνοις καὶ βρώμασιν , ὥστε καὶ προσαποφέρειν πολλά , καὶ καταυλούμενοι πρὸς χελωνίδος πολυκρότου ψόφους , ὥστε τὰς πόλεις ὅλας τοῖς τοιούτοις κελάδοις συνηχεῖσθαι .
ἐπαινῶ δ ἐγώ , ἄνδρες φίλοι , τὸ γενόμενον παρ Ἀλεξάνδρῳ τῷ βασιλεῖ τῆς Συρίας συμπόσιον .
ὁ δ Ἀλέξανδρος οὗτος ὢν Ἀντιόχου τοῦ Ἐπιφανοῦς υἱὸς ὑποβληθείς , διὸ εἶχον μῖσος πάντες ἄνθρωποι εἰς Δημήτριον ·
περὶ οὗ ἱστόρησεν ὁ ἑταῖρος ἡμῶν Ἀθήναιος ἐν τοῖς περὶ τῶν ἐν Συρίᾳ βασιλευσάντων   .
τὸ οὖν συμπόσιον τοῦτο τοιόνδε τι ἐγένετο .
διογένης ὁ Ἐπικούρειος , ἕξιν ἔχων ἱκανὴν ἐν οἷς μετεχειρίζετο λόγοις , τὸ μὲν γένος ἦν ἐκ Σελευκείας τῆς ἐν Βαβυλωνίᾳ , ἀποδοχῆς δ ἐτύγχανε παρὰ τῷ βασιλεῖ καίτοι τοῖς ἀπὸ τῆς στοᾶς λόγοις χαίροντι .
ἐπολυώρει οὖν αὐτὸν ὁ Ἀλέξανδρος καίπερ ὄντα τῷ βίῳ φαῦλον , ἔτι δὲ βλάσφημον καὶ βάσκανον ἕνεκά τε τοῦ γελοίου μη δὲ τῶν βασιλέων ἀπεχόμενον ·
καὶ αἰτησαμένῳ αὐτῷ φιλοσοφίας ἀλλοτρίαν αἴτησιν , ὅπως πορφυροῦν τε χιτωνίσκον φορήσει καὶ χρυσοῦν στέφανον ἔχοντα πρόσωπον Ἀρετῆς κατὰ μέσον , ἧς ἱερεὺς ἠξίου προσαγορεύεσθαι , συνεχώρησε καὶ τὸν στέφανον προσχαρισάμενος .
ἅπερ ὁ Διογένης ἐρασθείς τινος λυσιῳδοῦ γυναικὸς ἐχαρίσατο αὐτῇ .
ἀκούσας δ ὁ Ἀλέξανδρος καὶ συνάγων φιλοσόφων καὶ ἐπισήμων ἀνδρῶν συμπόσιον ἐκάλεσε καὶ τὸν Διογένη ·
καὶ παραγενόμενον ἠξίου κατακλίνεσθαι ἔχοντα τὸν στέφανον καὶ τὴν ἐσθῆτα .
ἄκαιρον δ εἶναι εἰπόντος νεύσας εἰσαγαγεῖν ἐκέλευσε τὰ ἀκούσματα , ἐν οἷς καὶ ἡ λυσιῳδὸς εἰσῆλθεν ἐστεφανωμένη τὸν τῆς Ἀρετῆς στέφανον , ἐνδῦσα καὶ τὴν πορφυρᾶν ἐσθῆτα .
γέλωτος οὖν πολλοῦ καταραγέντος ἔμενεν ὁ φιλόσοφος καὶ τὴν λυσιῳδὸν ἐπαινῶν οὐκ ἐπαύσατο .
τοῦτον τὸν Διογένη ὁ μεταλαβὼν τὴν βασιλείαν Ἀντίοχος , οὐκ ἐνέγκας αὐτοῦ τὴν κακολογίαν , ἀποσφαγῆναι ἐκέλευσεν .
ὁ δ Ἀλέξανδρος προσηνὴς ἦν πᾶσι καὶ φιλόλογος ἐν ταῖς ὁμιλίαις καὶ οὐχ ὅμοιος Ἀθηνίωνι τῷ περιπατητικῷ φιλοσόφῳ , τῷ καὶ διατριβῆς προστάντι φιλοσόφου Ἀθήνησί τε καὶ ἐν Μεσσήνῃ , ἔτι δὲ καὶ ἐν Λαρίσῃ τῆς Θετταλίας , καὶ μετὰ ταῦτα τῆς Ἀθηναίων πόλεως τυραννήσαντι .
περὶ οὗ καθ ἕκαστα ἱστορεῖ Ποσειδώνιος ὁ Ἀπαμεύς , ἅπερ εἰ καὶ μακρότερά ἐστιν ἐκθήσομαι , ἵν ἐπιμελῶς πάντας ἐξετάζωμεν τοὺς φάσκοντας εἶναι φιλοσόφους καὶ μὴ τοῖς τριβωνίοις καὶ τοῖς ἀκάρτοις πώγωσι πιστεύωμεν .
κατὰ γὰρ τὸν Ἀγάθωνα   εἰς μὲν φράσω τ ἀληθές , οὐχί σ εὐφρανῶ ·
εἰ δ εὐφρανῶ τί σ , οὐχὶ τ ἀληθὲς φράσω .
ἀλλὰ φίλη γάρ , φασίν , ἡ ἀλήθεια , ἐκθήσομαι τὰ περὶ τὸν ἄνδρα ὡς ἐγένετο   .
ἐν τῇ Ἐρυμνέως τοῦ περιπατητικοῦ σχολῇ διέτριβέ τις Ἀθηνίων προσκαρτερῶν τοῖς λόγοις ·
ὅστις Αἰγυπτίαν ὠνησάμενος θεράπαιναν ἐπεπλέκετο αὐτῇ .
ταύτης οὖν εἴ τ ἐξ αὐτοῦ τεκούσης , εἴ τ ἐξ ἄλλου τινος , ὁμώνυμος Ἀθηνίωνι τῷ δεσπότῃ παρετρέφετο .
γράμματα δὲ μαθὼν καὶ πρεσβύτην γενόμενον τὸν δεσπότην μετὰ τῆς μητρὸς ἐχειραγώγει καὶ ἀποθανόντα κληρονομήσας παρέγγραφος Ἀθηναίων πολίτης ἐγένετο .
γήμας τε παιδισκάριον εὔμορφον μετὰ τούτου πρὸς τὸ σοφιστεύειν ὥρμησε μειράκια σχολαστικὰ θηρεύων .
καὶ σοφιστεύσας ἐν Μεσσήνῃ κ ἀν Λαρίσῃ τῇ Θετταλικῇ καὶ πολλὰ ἐργασάμενος χρήματα ἐπανῆλθεν εἰς τὰς Ἀθήνας .
καὶ χειροτονηθεὶς ὑπὸ τῶν Ἀθηναίων πρεσβευτής , ὅτε εἰς Μιθριδάτην τὰ πράγματα μετέρρει , ὑποδραμὼν τὸν βασιλέα τῶν φίλων εἷς ἐγένετο , μεγίστης τυχὼν προαγωγῆς .
διόπερ μετεώριζε τοὺς Ἀθηναίους δι ἐπιστολῶν ὡς τὰ μέγιστα παρὰ τῷ Καππαδόκῃ δυνάμενος , ὥστε μὴ μόνον τῶν ἐπιφερομένων ὀφλημάτων ἀπολυθέντας ἂν ἐν ὁμονοίᾳ ζῆν , ἀλλὰ καὶ τὴν δημοκρατίαν ἀνακτησαμένους , καὶ δωρεῶν μεγάλων τυχεῖν ἰδίᾳ καὶ δημοσίᾳ .
ταῦτα οἱ Ἀθηναῖοι διεκόμπουν τὴν Ῥωμαίων ἡγεμονίαν καταλελύσθαι πεπιστευκότες .
ἤδη οὖν τῆς Ἀσίας μεταβεβλημένης ὁ Ἀθηνίων ἐπανῆγεν εἰς τὰς Ἀθήνας καὶ ὑπὸ χειμῶνος ἐνοχληθεὶς εἰς τὴν Καρυστίαν κατηνέχθη .
τοῦτο μαθόντες οἱ Κεκροπίδαι ἔπεμψαν ἐπὶ τὴν ἀνακομιδὴν αὐτοῦ ναῦς μακρὰς καὶ φορεῖον ἀργυρόπουν .
ἀλλ εἰσῄειν ἤδη , καὶ σχεδὸν τὸ πλεῖστον μέρος τῆς πόλεως ἐπὶ τὴν ἐκδοχὴν αὐτοῦ ἐξεκέχυτο ·
συνέτρεχον δὲ πολλοὶ καὶ ἄλλοι θεαταὶ τὸ παράδοξον τῆς τύχης θαυμάζοντες , εἰ ὁ παρέγγραφος Ἀθηνίων εἰς Ἀθήνας ἐπ ἀργυρόποδος κατακομίζεται φορείου καὶ πορφυρῶν στρωμάτων , ὁ μηδέποτε ἐπὶ τοῦ τρίβωνος ἑωρακὼς πορφύραν πρότερον , οὐδενὸς οὐ δὲ Ῥωμαίων ἐν τοιαύτῃ φαντασίᾳ καταχλιδῶντος τῆς Ἀττικῆς .
συνέτρεχον οὖν πρὸς τὴν θέαν ταύτην ἄνδρες γυναῖκες , γέροντεσ παῖδες , τὰ κάλλιστα προσδοκῶντες παρὰ Μιθριδάτου , ὁπότε Ἀθηνίων ὁ πένης καὶ τὰς ἐρανικὰς ποιησάμενος ἀκροάσεις διὰ τὸν βασιλέα σιληπορδῶν διὰ τῆς χώρας καὶ πόλεως πομπεύει .
ὑπήντησαν δ αὐτῷ καὶ οἱ περὶ τὸν Διόνυσον τεχνῖται , τὸν ἄγγελον τοῦ νέου Διονύσου καλοῦντες ἐπὶ τὴν κοινὴν ἑστίαν καὶ τὰς περὶ ταύτην εὐχάς τε καὶ σπονδάς .
ὁ δὲ πρότερον ἐκ μισθωτῆς οἰκίας ἐξιὼν εἰς τὴν διευς οἰκίαν τοῦ τότε πλουτοῦντος ἀνθρώπου ταῖς ἐκ Δήλου προσόδοις εἰσηνέχθη , κεκοσμημένην στρωμναῖς τε καὶ γραφαῖς καὶ ἀνδριᾶσι καὶ ἀργυρωμάτων ἐκθέσει .
ἀφ ἧς ἐξῄει χλαμύδα λαμπρὰν ἐπισύρων καὶ περικείμενος δακτύλιον χρυσίου ἐγγεγλυμμένην ἔχοντα τὴν Μιθριδάτου εἰκόνα ·
προεπόμπευον δ αὐτοῦ καὶ ἐφείποντο θεράποντες πολλοί .
ἐν δὲ τῷ τεμένει τῶν τεχνιτῶν θυσίαι τε ἐπετελοῦντο ἐπὶ τῇ Ἀθηνίωνος παρουσίᾳ καὶ μετὰ κήρυκος προαναφωνήσεως σπονδαί .
καὶ τῇ ὑστεραίᾳ πολλοὶ μὲν ἐπὶ τὴν οἰκίαν ἐλθόντες ἀνέμενον αὐτοῦ τὴν πρόοδον ·
πλήρης δ ἦν καὶ ὁ Κεραμεικὸς ἀστῶν καὶ ξένων καὶ αὐτόκλητος εἰς τὴν ἐκκλησίαν τῶν ὄχλων συνδρομή .
ὃ δὲ μόλις προῆλθε δορυφορούμενος ὑπὸ τῶν εὐδοκιμεῖν παρὰ τῷ δήμῳ θελόντων , ἑκάστου σπεύδοντος κ ἂν προσάψασθαι τῆς ἐσθῆτος .
ἀναβὰς οὖν ἐπὶ τὸ βῆμα τὸ πρὸ τῆς Ἀττάλου στοᾶς ᾠκοδομημένον τοῖς Ῥωμαίων στρατηγοῖς στὰς ἐπὶ τούτου καὶ περιβλέψας κυκληδὸν τὸ πλῆθος , ἔπειτ ἀναβλέψας  ἄνδρες Ἀθηναῖοι , ἔφη , τὰ πράγματα μὲν βιάζεται καὶ τὸ τῆς πατρίδος συμφέρον ἀπαγγέλλειν ἃ οἶδα , τὸ δὲ μέγεθος τῶν μελλόντων λέγεσθαι διὰ τὸ παράδοξον τῆς περιστάσεως ἐμποδίζει με .
ἁθρόως δ ἐπιβοησάντων αὐτῷ τῶν περιεστώτων θαρρεῖν καὶ λέγειν ,  λέγω τοίνυν , ἔφη , τὰ μηδέποτε ἐλπισθέντα μη δὲ ἐν ὀνείρῳ φαντασθέντα .
βασιλεὺς Μιθριδάτης κρατεῖ μὲν Βιθυνίας καὶ τῆς ἄνω Καππαδοκίας , κρατεῖ δὲ τῆς συνεχοῦς Ἀσίας ἁπάσης ἄχρι Παμφυλίας καὶ Κιλικίας .
καὶ βασιλεῖς μὲν αὐτὸν Ἀρμενίων καὶ Περσῶν δορυφοροῦσι , δυνάσται δὲ τῶν περὶ τὴν Μαιῶτιν καὶ τὸν ὅλον Πόντον κατῳκισμένων ἐθνῶν ἐν περιμέτρῳ τρισμυρίων σταδίων .
ῥωμαίων δὲ στρατηγὸς μὲν Παμφυλίας Κόιντος Ὄππιος παραδοθεὶς ἀκολουθεῖ δέσμιος , Μάνιος δὲ Ἀκύλλιος ὁ ὑπατευκώς , ὁ τὸν ἀπὸ Σικελίας καταγαγὼν θρίαμβον , συνδέτην ἔχων ἁλύσει μακρᾷ Βαστάρνην πεντάπηχυν πεζὸς ὑπὸ ἱππέως ἕλκεται .
τῶν δ ἄλλων Ῥωμαίων οἳ μὲν θεῶν ἀγάλμασι προσπεπτώκασιν , οἱ δὲ λοιποὶ μεταμφιεσάμενοι τετράγωνα ἱμάτια τὰς ἐξ ἀρχῆς πατρίδας πάλιν ὀνομάζουσι .
πᾶσα δὲ πόλις ταῖς ὑπὲρ ἄνθρωπον τιμαῖς ὑπαντῶσα κατακαλεῖ αὐτὸν θεὸν βασιλέα ·
χρησμοὶ δὲ πάντοθεν τὸ κράτος τῆς οἰκουμένης θεσπιῳδοῦσι .
διὸ καὶ πρὸς τὴν Θρᾴκην καὶ τὴν Μακεδονίαν μεγάλα πέμπεται στρατόπεδα , καὶ τὰ τῆς Εὐρώπης ἅπαντα μέρη ἁθρόα εἰς αὐτὸν μεταβέβληται .
πάρεισι γὰρ πρὸς αὐτὸν πρέσβεις οὐ μόνον ἐκ τῶν Ἰταλικῶν ἐθνῶν , ἀλλὰ καὶ παρὰ Καρχηδονίων , συμμαχεῖν ἀξιοῦντες ἐπὶ τὴν τῆς Ῥώμης ἀναίρεσιν .
μικρὸν δ ἐπισχὼν ἐπὶ τούτοις καὶ ἐάσας τοὺς πολλοὺς συλλαλῆσαι περὶ τῶν παραδόξως προηγγελμένων τρίψας τε τὸ μέτωπον  τί οὖν , εἶπε , συμβουλεύω ;
μὴ ἀνέχεσθαι τῆς ἀναρχίας , ἣν ἡ Ῥωμαίων σύγκλητος ἐπισχεθῆναι πεποίηκεν , ἕως ἂν αὐτὴ δοκιμάσῃ περὶ τοῦ πῶς ἡμᾶς πολιτεύεσθαι δεῖ .
καὶ μὴ περιίδωμεν τὰ ἱερὰ κεκλῃμένα , αὐχμῶντα δὲ τὰ γυμνάσια , τὸ δὲ θέατρον ἀνεκκλησίαστον , ἄφωνα δὲ τὰ δικαστήρια καὶ τὴν θεῶν χρησμοῖς καθωσιωμένην πύκνα ἀφῃρημένην τοῦ δήμου .
μὴ περιίδωμεν δέ , ἄνδρες Ἀθηναῖοι , τὴν ἱερὰν τοῦ Ἰάκχου φωνὴν κατασεσιγασμένην καὶ τὸ σεμνὸν ἀνάκτορον τοῖν θεοῖν κεκλῃμένον καὶ τῶν φιλοσόφων τὰς διατριβὰς ἀφώνους .
πολλῶν οὖν καὶ ἄλλων τοιούτων λεχθέντων ὑπὸ τοῦ οἰκότριβος , συλλαλήσαντες αὑτοῖς οἱ ὄχλοι καὶ συνδραμόντες εἰς τὸ θέατρον εἵλοντο τὸν Ἀθηνίωνα στρατηγὸν ἐπὶ τῶν ὅπλων .
καὶ παρελθὼν ὁ περιπατητικὸς εἰς τὴν ὀρχήστραν  ἴσα βαίνων Πυθοκλεῖ    εὐχαρίστησέ τε τοῖς Ἀθηναίοις καὶ ἔφη διότι  νῦν ὑμεῖς ἑαυτῶν στρατηγεῖτε , προέστηκα δ ἐγώ .
καὶ ἂν συνεπισχύητε , τοσοῦτον δυνήσομαι ὅσον κοινῇ πάντες ὑμεῖς .
ταῦτ εἰπὼν συγκατέστησεν ἑαυτῷ τοὺς ἄλλους ἄρχοντας , ὧν ἠβούλετο ὑποβαλὼν τὰ ὀνόματα .
καὶ μετ οὐ πολλὰς ἡμέρας τύραννον αὑτὸν ἀποδείξας ὁ φιλόσοφος καὶ τὸ τῶν Πυθαγορικῶν ἀναδείξας δόγμα τὸ περὶ τῆς ἐπιβουλῆς καὶ τί ἠβούλετο αὐτοῖς ἡ φιλοσοφία ἣν ὁ καλὸς Πυθαγόρας εἰσηγήσατο , καθάπερ ἱστόρησε Θεόπομπος ἐν ὀγδόῃ Φιλιππικῶν   καὶ Ἕρμιππος ὁ Καλλιμάχειος   , εὐθέως καὶ οὗτος τοὺς μὲν εὖ φρονοῦντας τῶν πολιτῶν  παρὰ τὰ Ἀριστοτέλους καὶ Θεοφράστου δόγματα ·
ὡς ἀληθῆ εἶναι τὴν παροιμίαν τὴν λέγουσαν  μὴ παιδὶ μάχαιραν   ἐκποδὼν εὐθὺς ἐποιήσατο , φύλακας δ ἐπὶ τὰς πύλας κατέστησεν , ὡς νύκτωρ πολλοὺς τῶν Ἀθηναίων εὐλαβουμένους τὸ μέλλον κατὰ τῶν τειχῶν αὑτοὺς καθιμήσαντας φεύγειν .
καὶ ὁ Ἀθηνίων ἱππέας ἐπαποστείλας οὓς μὲν ἐφόνευσεν , οὓς δὲ καὶ δεδεμένους κατήγαγε , δορυφόρους ἔχων πολλοὺς τῶν καταφρακτικῶν καλουμένων .
συνάγων δὲ καὶ ἐκκλησίας πολλάκις τὰ Ῥωμαίων φρονεῖν προσεποιεῖτο . . . .
καὶ πολλοῖς αἰτίας ἐπιφέρων ὡς διαπεμπομένοις πρὸς τοὺς φυγάδας καὶ νεωτερίζουσιν ἐφόνευεν αὐτούς ·
καὶ τὰς πύλας . . . .
τριάκοντα καταστήσας ἐφ ἑκάστης οὔ τ εἰσιέναι τὸν βουλόμενον οὔ τ ἐξιέναι εἴα .
ἀνελάμβανεν δὲ καὶ τὰς οὐσίας πολλῶν καὶ τοσαῦτα χρήματα συνήθροισεν ὡς καὶ φρέατα πληρῶσαι πλείονα .
ἐξαπέστειλεν δὲ καὶ ἐπὶ τὴν χώραν ὥσπερ ὁδοιδόκους τῶν ἀποχωρούντων , οἵτινες αὐτοὺς ἀνῆγον ὡς αὐτόν ·
καὶ ἀκρίτους ἀπώλλυεν προβασανίσας καὶ στρεβλώσας .
πολλοῖς δὲ καὶ προδοσίας δίκας ἐπῆγεν ὡς τοῖς φυγάσι περὶ καθόδου συνεργοῦσιν ·
ὧν οἳ μὲν διὰ τὸν φόβον πρὸ τῆς κρίσεως ἔφευγον , οἳ δ ἐν τοῖς δικαστηρίοις κατεδικάζοντο , αὐτοῦ τὰς ψήφους φέροντος .
ἐνειργάσατο δ ἐν τῇ πόλει καὶ τῶν πρὸς τὸ ζῆν ἀναγκαίων ἔνδειαν , κριθίδια καὶ πυροὺς ὀλίγους διαμετρῶν .
ἐξέπεμπε δὲ καὶ ἐπὶ τῆς χώρας ὁπλίτας τοὺς θηρεύσοντας , εἴ τις τῶν ἀνακεχωρηκότων ἐντός ἐστι τῶν ὅρων ἢ τῶν Ἀθηναίων τις εἰς τὴν ὑπερόριον ἀποδημεῖ ·
καὶ τὸν ληφθέντα ἀπετυμπάνιζεν , ὧν ἐνίους καὶ προκατανάλισκε ταῖς βασάνοις .
ἐκήρυσσέν τε δύντος ἡλίου πάντας οἰκουρεῖν καὶ μετὰ λυχνοφόρου μηδένα φοιτᾶν .
καὶ οὐ μόνον τὰ τῶν πολιτῶν διήρπαζεν , ἀλλ ἤδη καὶ τὰ τῶν ξένων , ἐκτείνας τὰς χεῖρας καὶ ἐπὶ τὰ ἐκ Δήλου τοῦ θεοῦ χρήματα .
ἐκπέμψας γοῦν εἰς τὴν νῆσον Ἀπελλικῶντα τὸν Τήιον , πολίτην δὲ Ἀθηναίων γενόμενον , ποικιλώτατόν τινα καὶ ἁψίκορον ζήσαντα βίον ·
ὅτε μὲν γὰρ ἐφιλοσόφει τὰ περιπατητικά , καὶ τὴν Ἀριστοτέλους βιβλιοθήκην καὶ ἄλλας συνηγόραζε συχνὰς  ἦν γὰρ πολυχρήματος  τά τ ἐκ τοῦ Μητρῴου τῶν παλαιῶν αὐτόγραφα ψηφισμάτων ὑφαιρούμενος ἐκτᾶτο καὶ ἐκ τῶν ἄλλων πόλεων εἴ τι παλαιὸν εἴη καὶ ἀπόθετον .
ἐφ οἷς φωραθεὶς ἐν ταῖς Ἀθήναις ἐκινδύνευσεν ἄν , εἰ μὴ ἔφυγεν .
καὶ μετ οὐ πολὺ πάλιν κατῆλθε , θεραπεύσας πολλούς ·
καὶ συναπεγράφετο τῷ Ἀθηνίωνι ὡς δὴ ἀπὸ τῆς αὐτῆς αἱρέσεως ὄντι .
ἀθηνίων δ ἐπιλαθόμενος τῶν δογμάτων τῶν τοῦ περιπάτου χοίνικα κριθῶν εἰς τέσσαρας ἡμέρας διεμέτρει τοῖς ἀνοήτοις Ἀθηναίοις , ἀλεκτορίδων τροφὴν καὶ οὐκ ἀνθρώπων αὐτοῖς διδούς .
ἀπελλικῶν δὲ μετὰ δυνάμεως ἐξορμήσας εἰς Δῆλον καὶ πανηγυρικῶς μᾶλλον ἢ στρατιωτικῶς ἀναστρεφόμενος , καὶ προφυλακὴν ἀμελεστέραν πρὸς τὴν Δῆλον μερίσας , μάλιστα δὲ τὰ ἐξόπισθε τῆς νήσου ἐάσας ἀφύλακτα καὶ οὐ δὲ χάρακα βαλόμενος ἐκοιμᾶτο .
τοῦτο δὲ ἐπιγνοὺς ὁ Ὀρόβιος στρατηγὸς Ῥωμαίων φυλάξας ἀσέληνον νύκτα καὶ ἐκβιβάσας τοὺς ἑαυτοῦ στρατιώτας , κοιμωμένοις καὶ μεθύουσιν ἐπιπεσὼν κατέκοψε τοὺς Ἀθηναίους καὶ τοὺς μετ αὐτῶν συστρατευομένους ὡς βοσκήματα , ἑξακοσίους τὸν ἀριθμόν , ἐζώγρησε δὲ καὶ περὶ τετρακοσίους .
καὶ ὁ καλὸς στρατηγὸς Ἀπελλικῶν ἔλαθε φυγὼν ἐκ Δήλου .
πολλοὺς δὲ καὶ συμφυγόντας κατιδὼν ὁ Ὀρόβιος εἰς ἐπαύλεις συγκατέφλεξεν αὐταῖς οἰκίαις καὶ πάντα αὐτῶν τὰ πολιορκητικὰ ὄργανα σὺν τῇ ἑλεπόλει , ἣν εἰς Δῆλον ἐλθὼν κατεσκευάκει .
στήσας οὖν τρόπαιον ἐπὶ τῶν τόπων ὁ Ὀρόβιος καὶ βωμὸν ἐπέγραψε ·
τούσδε θανόντας ἔχει ξείνους τάφος , οἳ περὶ Δήλου μαρνάμενοι ψυχὰς ὤλεσαν ἐν πελάγει , τὴν ἱερὰν ὅτε νῆσον Ἀθηναῖοι κεράιζον , κοινὸν Ἄρη βασιλεῖ Καππαδόκων θέμενοι .
καὶ Ταρσοῦ δὲ Ἐπικούρειος φιλόσοφος ἐτυράννησε , Λυσίας ὄνομα ·
ὃς ὑπὸ τῆς πατρίδος στεφανηφόρος αἱρεθείς , τουτ έστιν ἱερεὺς Ἡρακλέους , οὐκ ἀπετίθετο τὴν ἀρχήν , ἀλλ ἐξ ἱματίου τύραννος ἦν , πορφυροῦν μὲν μεσόλευκον χιτῶνα ἐνδεδυκώς , χλαμύδα δὲ ἐφεστρίδα περιβεβλημένος πολυτελῆ καὶ ὑποδούμενος λευκὰς Λακωνικάς , στέφανον δάφνης χρυσοῦν ἐστεμμένος , καὶ διανέμων τὰ τῶν πλουσίων τοῖς πένησι , πολλοὺς φονεύων τῶν οὐ διδόντων .
τοιοῦτοί εἰσιν οἱ ἀπὸ φιλοσοφίας στρατηγοί .
περὶ ὧν Δημοχάρης ἔλεγεν   ·
ὥσπερ ἐκ θύμβρας οὐδεὶς ἂν δύναιτο κατασκευάσαι λόγχην , οὐ δ ἐκ Σωκράτους στρατιώτην ἄμεμπτον .
ὁ γὰρ Πλάτων φησὶν   τρεῖς στρατείας στρατεύσασθαι Σωκράτη , τὴν μὲν εἰς Ποτίδαιαν , τὴν δὲ εἰς Ἀμφίπολιν , τὴν δὲ εἰς Βοιωτοὺς ὅτε καὶ συνέβη τὴν ἐπὶ Δηλίῳ μάχην γενέσθαι .
μηδενὸς δὲ τοῦθ ἱστορηκότος αὐτὸς καὶ ἀριστείων φησὶν αὐτὸν τετυχηκέναι πάντων τῶν Ἀθηναίων φυγόντων , πολλῶν δὲ καὶ ἀπολομένων .
πάντα δὲ ταῦτα ἐψευδολόγηται .
ἡ μὲν γὰρ ἐπὶ Ἀμφίπολιν στρατεία γέγονεν ἐπὶ Ἀλκαίου ἄρχοντος Κλέωνος ἡγουμένου ἐξ ἐπιλέκτων ἀνδρῶν , ὥς φησι Θουκυδίδης   .
τούτων οὖν τῶν ἐπιλέκτων ἀνάγκη εἶναι καὶ Σωκράτην , ᾧ πλὴν τρίβωνος καὶ βακτηρίας οὐδὲν ἦν .
τίς οὖν εἶπεν ἱστοριογράφος ἢ ποιητής ;
ἢ ποῦ Θουκυδίδης τὸν Σωκράτη παρενέχρωσε τὸν Πλάτωνος στρατιώτην ;
τί γὰρ ἀσπίδι ξύνθημα καὶ βακτηρίᾳ ;
πότε δὲ καὶ εἰς Ποτίδαιαν ἐστρατεύσατο , ὡς ἐν τῷ Χαρμίδῃ εἴρηκεν ὁ Πλάτων   φάσκων αὐτὸν καὶ τῶν ἀριστείων τότε Ἀλκιβιάδῃ παραχωρῆσαι   ;
τοῦτο οὔ τε Θουκυδίδου ἀλλ οὐδ  Ἰσοκράτους εἰρηκότος ἐν τῷ περὶ τοῦ ζεύγους .
ποίας δὲ καὶ μάχης γενομένης ἔλαβε τὰ ἀριστεῖα Σωκράτης καὶ τί πράξας ἐπιφανὲς καὶ διάσημον ;
καθόλου μάχης μηδεμιᾶς συμπεσούσης , ὡς ἱστόρηκε Θουκυδίδης .
οὐκ ἀρκεσθεὶς δὲ ταύτῃ τῇ τερατολογίᾳ ὁ Πλάτων ἐπάγει καὶ τὴν ἐπὶ Δηλίῳ γενομένην , μᾶλλον δὲ πεπλασμένην ἀνδραγαθίαν .
εἰ γὰρ καὶ τὸ Δήλιον ᾑρήκει Σωκράτης , ὡς ἱστορεῖ Ἡρόδικος ὁ Κρατήτειος ἐν τοῖς πρὸς τὸν Φιλοσωκράτην , ἅμα τοῖς πολλοῖς ἀσχημόνως ἂν ἔφυγε , Παγώνδου   δύο τέλη περιπέμψαντος τῶν ἱππέων ἐκ τοῦ ἀφανοῦς περὶ τὸν λόφον .
τότε γὰρ οἳ μὲν πρὸς τὸ Δήλιον τῶν Ἀθηναίων ἔφυγον , οἳ δ ἐπὶ θάλατταν , ἄλλοι δὲ ἐπὶ Ὠρωπόν , οἳ δὲ πρὸσ Πάρνηθα τὸ ὄρος ·
βοιωτοὶ δ ἐφεπόμενοι ἔκτεινον καὶ μάλιστα οἱ ἱππεῖς οἵ τε αὐτῶν καὶ οἱ Λοκρῶν .
τοιούτου οὖν κυδοιμοῦ καὶ φόβου καταλαβόντος τοὺς Ἀθηναίους , μόνος Σωκράτης  βρενθυόμενος καὶ τ ὠφθαλμὼ παραβάλλων    εἱστήκει ἀναστέλλων τὸ Βοιωτῶν καὶ Λοκρῶν ἱππικόν ;
καὶ ταύτης τῆς ἀνδρείας αὐτοῦ οὐ Θουκυδίδης μέμνηται , οὐκ ἄλλος οὐδεὶς . . .
ποιητής .
πῶς δὲ καὶ τῶν ἀριστείων Ἀλκιβιάδῃ παραχωρεῖ τῷ μη δ ὅλως κεκοινωνηκότι ταύτης τῆς στρατείας ;
ἐν δὲ τῷ Κρίτωνι   ὁ τῇ Μνημοσύνῃ φίλος Πλάτων οὐ δὲ ποιήσασθαι πώποτε ἀποδημίαν τὸν Σωκράτη ἔξω τῆς εἰς Ἰσθμὸν θεωρίας εἴρηκε .
καὶ Ἀντισθένης δ ὁ Σωκρατικὸς περὶ τῶν ἀριστείων τὰ αὐτὰ τῷ Πλάτωνι ἱστορεῖ .
οὔκ ἐστιν δ ἔτυμος ὁ λόγος οὗτος   .
χαρίζεται γὰρ καὶ ὁ κύων οὗτος πολλὰ τῷ Σωκράτει ·
ὅθεν οὐδετέρῳ αὐτῶν δεῖ πιστεύειν σκοπὸν ἔχοντας Θουκυδίδην .
ὁ γὰρ Ἀντισθένης καὶ προσεπάγει τῇ ψευδογραφίᾳ λέγων οὕτως ·
ἡμεῖς δὲ ἀκούομεν κ ἀν τῇ πρὸς Βοιωτοὺς μάχῃ τὰ ἀριστεῖά σε λαβεῖν .
εὐφήμει , ὦ ξένε ·
ἀλκιβιάδου τὸ γέρας , οὐκ ἐμόν .
σοῦ γε δόντος , ὡς ἡμεῖς ἀκούομεν .
ὁ δὲ Πλάτωνος Σωκράτης εἰς Ποτίδαιαν λέγει παρεῖναι καὶ τῶν ἀριστείων Ἀλκιβιάδῃ παρακεχωρηκέναι .
προτερεῖ δὲ κατὰ πάντας τοὺς ἱστορικοὺς τῆς ἐπὶ Δήλιον στρατείας ἡ περὶ Ποτίδαιαν , ἧς Φορμίων ἐστρατήγει .
πάντ  οὖν ψεύδονται οἱ φιλόσοφοι καὶ πολλὰ παρὰ τοὺς χρόνους γράφοντες οὐκ αἰσθάνονται , καθάπερ οὐ δ ὁ καλὸς Ξενοφῶν , ὃς ἐν τῷ Συμποσίῳ   ὑποτίθεται Καλλίαν τὸν Ἱππονίκου Αὐτολύκου τοῦ Λύκωνος ἐρῶντα καὶ νενικηκότος αὐτοῦ παγκράτιον ἑστίασιν ποιούμενον καὶ σὺν τοῖς ἄλλοις δαιτυμόσι παρόντα αὑτὸν τὸν ἴσως μη δὲ γεννηθέντα ἢ περὶ τὴν παιδικὴν ἡλικίαν ὑπάρχοντα .
ἐστὶν δὲ οὗτος ὁ καιρὸς καθ ὃν Ἀριστίων ἄρχων ἦν .
ἐπὶ τούτου γὰρ Εὔπολις τὸν Αὐτόλυκον διδάξας διὰ Δημοστράτου χλευάζει τὴν νίκην τοῦ Αὐτολύκου .
πάλιν ὁ Ξενοφῶν ποιεῖ τὸν Σωκράτην λέγοντα ἐν τῷ Συμποσίῳ ταυτί   ·
καίτοι Παυσανίας γε ὁ Ἀγάθωνος τοῦ ποιητοῦ ἐραστὴς ἀπολογούμενος ὑπὲρ τῶν ἀκρασίᾳ συγκαλινδουμένων εἴρηκεν ὡς καὶ στράτευμα ἀλκιμώτατον ἂν γένοιτο ἐκ παιδικῶν καὶ ἐραστῶν .
τούτους γὰρ ἂν ἔφη οἴεσθαι μάλιστα ἂν αἰδεῖσθαι ἀλλήλους ἀπολιπεῖν , θαυμαστὰ λέγων , εἴ γε οἱ ψόγου τε ἀφροντιστεῖν καὶ ἀναισχυντεῖν πρὸς ἀλλήλους ἐθιζόμενοι , οὗτοι μάλιστ αἰσχύνονται αἰσχρόν τι ποιεῖν .
ὅτι μὲν οὖν τούτων οὐδὲν εἴρηκεν Παυσανίας ἔξεστι μαθεῖν ἐκ τοῦ Πλάτωνος Συμποσίου .
παυσανίου γὰρ οὐκ οἶδα σύγγραμμα , οὐ δ εἰσῆκται παρ ἄλλῳ λαλῶν οὗτος περὶ χρήσεως ἐραστῶν καὶ παιδικῶν ἢ παρὰ Πλάτωνι ·
πλὴν εἴ τε κατέψευσται τοῦτο Ξενοφῶν εἴ τ ἄλλως γεγραμμένῳ τῷ Πλάτωνος ἐνέτυχε Συμποσίῳ , παρείσθω ·
τὸ δὲ κατὰ τοὺς χρόνους ἀστόχημα λεκτέον .
ἀριστίων , ἐφ οὗ τὸ συμπόσιον ὑπόκειται συνηγμένον , πρὸ τεσσάρων ἐτῶν Εὐφήμου πρότερος ἦρξεν , καθ ὃν Πλάτων τὰ Ἀγάθωνος νικητήρια γέγραφεν , ἐν οἷς Παυσανίας τὰ περὶ τῶν ἐρωτικῶν διεξέρχεται .
θαυμαστὸν οὖν καὶ τερατῶδες , εἰ τὰ μήπω ῥηθέντα , μετὰ δὲ τέτταρα ἔτη ἐπιχειρηθέντα παρ Ἀγάθωνι Σωκράτης παρὰ Καλλίᾳ δειπνῶν εὐθύνει ὡσ οὐ δεόντως ῥηθέντα .
ὅλως δὲ λῆρός ἐστι τῷ Πλάτωνι τὸ Συμπόσιον .
ὅτε γὰρ Ἀγάθων ἐνίκα , Πλάτων ἦν δεκατεσσάρων ἐτῶν .
ὃ μὲν γὰρ ἐπὶ ἄρχοντος Εὐφήμου στεφανοῦται Ληναίοις , Πλάτων δὲ γεννᾶται ἐπὶ Ἀπολλοδώρου τοῦ μετ Εὐθύδημον ἄρξαντος ·
δύο δὲ καὶ ὀγδοήκοντα βιώσας ἔτη μετήλλαξεν ἐπὶ Θεοφίλου τοῦ μετὰ Καλλίμαχον , ὅς ἐστιν ὀγδοηκοστὸς καὶ δεύτερος .
ἀπὸ δὲ Ἀπολλοδώρου καὶ τῆς Πλάτωνος γενέσεως τεσσαρεσκαιδέκατός ἐστιν ἄρχων Εὔφημος , ἐφ οὗ τὰ ἐπινίκια Ἀγάθωνος ἑστιῶνται .
καὶ αὐτὸς δὲ ὁ Πλάτων δηλοῖ τὴν συνουσίαν ταύτην πρὸ πολλοῦ γεγονέναι , λέγων οὕτως ἐν τῷ Συμποσίῳ   ·